alexandrainst/scandi-wiki huggingface dataset:
Kestutis Kevalas

Kęstutis Kėvalas (født 17. februar 1972 i Kaunas i Litauiske SSR i Sovjetunionen) er katolsk erkebiskop av Kaunas.

Liv og virke

Bakgrunn
Kęstutis Kėvalas studerte fra 1990 til 1992 ved Kaunas teknologiske universitets radioelektroniske fakultet. I 1993 begynte han på presteseminaret i Kaunas, og studerte filosofi og teologi der til 1997. Så fortsatte han studiene ved Seminary of St. Mary i Baltimore i USA, og der tok han lisensgraden i teologi.

Prest
Den 29. juni 2000 ble han presteviet i katedralbasilikaen St Peter og St Paulus.

Fra 2001 til 2005 var han leder av det erkebiskoppelige prepedeutiske seminar, og var bispedømmeungdomsprest. I 2003 påbegynte han doktorstudier i teologi ved Vytautas Magnus-universitetet i Kaunas, der han tok doktorgraden i 2008. Kevalas ble spiritual ved presteseminaret i Kaunas samme år.

Den 8. februar 2010 ble han programdirektør for Radio Maria i Litauen.

Hjelpebiskop i Kaunas
Den 27. september 2012 utnevnte pave Benedikt XVI ham til titulærbiskop av Abziri og hjelpebiskop i Kaunas, og han ble bispeviet av Sigitas Tamkevičius, erkebiskop av Kaunas (senere kreert til kardinal i 2019). Medkonsekrerende var den apostoliske nuntius i Litauen, erkebiskop Luigi Bonazzi, og den litauiske militærbiskop, Gintaras Linas Grušas.

Biskop av Telšiai
Den 20. april 2017 ble han utnevnt til koadjutorbiskop av Telšiai, og etterfulgte som ordinarie biskop der den 18. september, da biskop Jonas Boruta S.J. fratrådte.

Erkebiskop av Kaunas
Den 19. februar 2020 ble han promovert til erkebiskop av Kaunas. Han tok erkebispedømmet i besittelse den 24. juni 2020.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal  Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Pave Benedikt XV (1854-1922) *1907
 Pave Pius XII (1835-1958) *1917
 Biskop Michel d’Herbigny (1880-1957) *1926 
 Biskop Anton Malecki (1861-1935) *1926 
 Biskop Teofilius Matulionis (1873-1962) *1929
 Kardinal Vincentas Sladkevičius (1920-2000) *1957
 Erkebiskop Sigitas Tamkevičius S.J. (1938-) *1991
 Erkebiskop Kestutis Kevalas (1972-) *2012

Referanser 

Litauiske katolske biskoper
Personer fra Kaunas
Linjen Rebiba
Liste over ordførere i Folden

Liste over ordførere i Folden er en kronologisk oversikt over ordførere i den tidligere Folden kommune i Salten i Nordland fra formannskapslovene tredde i kraft 1. januar 1838 til kommunen ble delt og opphørte å eksistere 31. desember 1886. Folden omfattet, grovt sett, områdene fra Folda i nord til Mistfjorden i sør og østover til svenskegrensen. Den 1. januar 1887 ble Folden delt i de to kommunene Sørfold og Nordfold-Kjerringøy.

Ordførere 1838–1887

Relaterte ordførerlister 
 Ordførere i Sørfold
 Ordførere i Nordfold-Kjerringøy
 Ordførere i Kjerringøy
 Ordførere i Bodin
 Ordførere i Steigen

Referanser

Kilder 

 
Folden
Pseudopodabrus

Pseudopodabrus er en slekt av biller i delgruppen (underfamilien) «storbløtvinger» i familiegruppen bløtvinger.

Utseende 
Middelsstore, avlange bløtvinger, gjerne med mørke dekkvinger. Pronotum er gjerne gulaktig med svart midtflekk.

Levevis

Utbredelse  
Slekten er utbredt i det sørlige Kina og Thailand.

Systematisk inndeling 

 orden biller (Coleoptera)
 underorden Polyphaga
 overfamilie Cantharoidea
 familien  bløtvinger (Cantharidae)
 underfamilie «storbløtvinger» (Cantharinae) 
 Slekten Pseudopodabrus Pic, 1906  
 Pseudopodabrus atriceps (Pic, 1922)
 Pseudopodabrus bezdeki Svihla, 2004
 Pseudopodabrus biimpressus Wittmer, 1983
 Pseudopodabrus brancuccii Wittmer, 1983
 Pseudopodabrus foveatus Yang, Kopetz & Yang, 2012
 Pseudopodabrus impressiceps Pic, 1906
 Pseudopodabrus kabakovi Wittmer, 1983
 Pseudopodabrus kubani Wittmer, 1995
 Pseudopodabrus latoimpressus Wittmer, 1995
 Pseudopodabrus malickyi Wittmer, 1995
 Pseudopodabrus prudeki Svihla, 2004
 Pseudopodabrus sulcatus Wittmer, 1983
 Pseudopodabrus tuberculatus Wittmer, 1983

Referanser

Litteratur

Eksterne lenker 
 
 Norsk Entomologisk forening

Bløtvinger
Biller formelt beskrevet i 1906
Kinas insekter
Thailands insekter
Daiphron

Daiphron er en slekt av biller blant bløtvingene.

Utseende 
Biller med bløte, eller lite kitiniserte dekkvinger. De har velutviklede flygevinger under de bløte dekkvingene. Hodet er ganske stort, fremstrakt, med små, runde, utstående fasettøyne. Antennene er 11-leddete, ganske lange og trådformede. Disse artene er gjerne middelsstore og farget i kombinasjoner av svart og rødt.

Levevis 
Disse artene etterligner trolig giftige biller i familien rødvinger (Lycidae).

Utbredelse 
Slekten er utbredt i Mellom- og Sør-Amerika.

Systematisk inndeling 

 orden biller (Coleoptera)
 underorden Polyphaga
 overfamilie Cantharoidea
 familien bløtvinger (Cantharidae)
 underfamilie Chauliognathinae LeConte, 1861
 stamme Chauliognathini LeConte, 1861
 slekten Daiphron Gorham, 1881
 Daiphron abrahami Pic, 1927
 Daiphron bipartitus Pic, 1934
 Daiphron laticolle Pic, 1919
 Daiphron lyciforme Gorham, 1881
 Daiphron proteum Gorham, 1881
 Daiphron unifasciatum Pic, 1924

Referanser

Eksterne lenker 
 
 Elateriformia (Coleoptera) – Delta key

Bløtvinger
Biller formelt beskrevet i 1881
Orsolya Csakvari

Orsolya Csakvari (født 1980) er en norsk bueskytter som representerer Sandefjord Bueskyttere.

Hun vant fem NM-gull og åtte NM-medaljer i perioden 2017–2022.

Medaljer i norske mesterskap

Referanser 

Norske bueskyttere
Fødselsdato ikke oppgitt
Afronycha

Afronycha er en slekt av biller blant bløtvingene.

Utseende 
Vanligvis små (under 6 millimeter) bløtvinger. De er avlange, gjerne svarte på farge, pronotum, antenner og bein kan være rødgule. Dekkvingene dekker hele bakkroppen. Antennene er tynne og trådformede, omtrent så lange som kroppen.

Utbredelse 
Slekten er utbredt i Sør-Afrika.

Systematisk inndeling 

 orden biller (Coleoptera)
 underorden Polyphaga
 overfamilie Cantharoidea
 familien bløtvinger (Cantharidae)
 underfamilie Dysmorphocerinae Brancucci, 1980
 slekten Afronycha Wittmer, 1949
 Afronycha albolateralis Wittmer, 1949
 Afronycha altica
 Afronycha argentea
 Afronycha balfourbrownei
 Afronycha basicornis Pic, 1955
 Afronycha bilineata
 Afronycha bisulcaticeps
 Afronycha bivittata
 Afronycha bohemani Wittmer, 1949
 Afronycha caffra
 Afronycha capeneri Wittmer, 1970
 Afronycha circumdata
 Afronycha emarginata
 Afronycha fumosa (Schwartz, 1808)
 Afronycha gibbosithorax
 Afronycha gracilicornis
 Afronycha hintoni
 Afronycha incisa
 Afronycha intermixta
 Afronycha jonesi
 Afronycha latioricollis Pic, 1956
 Afronycha mackiei
 Afronycha marshalli
 Afronycha monstrosicornis
 Afronycha natalensis
 Afronycha nigrina
 Afronycha nigrogeniculata
 Afronycha oedemeroides
 Afronycha pallidipennis
 Afronycha picta (Wiedemann, 1821)
 Afronycha polita
 Afronycha puberula (Bourgeois, 1908)
 Afronycha similis
 Afronycha simplicicornis
 Afronycha subemarginata
 Afronycha trilineata
 Afronycha unilineata
 Afronycha verticalis
 Afronycha violacea (Thunberg, 1784)
 Afronycha virideolivacea
 Afronycha zumpti

Referanser

Eksterne lenker 
 

Bløtvinger
Biller formelt beskrevet i 1949
Sør-Afrikas insekter
Reiner Fuellmich

Reiner Fuellmich (født 1958 i Bremen) er en tysk advokat og politiker.

Fuellmich hevder selv å ha hatt en viktig rolle i massesøksmålet mot Volkswagen etter at det ble avdekket at det var blitt jukset systematisk med utslippsdata.

Han er mest kjent for å planlegge et massesøksmål mot myndighetene for deres angivelige gigantsvindel under covid-19-pandemien. Virksomheten har blitt organisert gjennom organisasjonen Stiftung Corona Ausschuss. Ifølge Fuellmich har verdens statsledere samarbeidet med forskningsinstitusjoner og media om å skape en falsk pandemi, og bedrifter og privatpersoner som hadde tapt penger på smitteverntiltakene ble invitert til å delta i massesøksmålet. Deltakerne måtte imidlertid betale inn på forskudd, og totalt har han samlet inn rundt halvannen million euro. Fuellmich og hans samarbeidspartnere har profilert det planlagte massesøksmålet som en oppfølger til Nürnberg-prosessen. I Norge har søksmålet blitt omtalt i alternative nyhetsmedier som Steigan.no, Document.no og Helse, Mat & Livsstil.

Høsten 2022 var det fortsatt ikke iverksatt noe søksmål, derimot hadde det oppstått interne stridigheter blant organisatorene. Fuellmich ble anklaget av sin medarbeider Viviane Fischer for å ha brukt betydelige deler av de innsamlede midlene på å berike seg selv. Han har besvart dette med tilsvarende anklager mot Fischer, og uttalt at anklagene skyldes at hun har psykiske utfordringer.

Fuellmich har uttalt om Holocaust at det ikke var Adolf Hitler som stod bak dette, men det amerikanske finanssystemet. I Tyskland er holocaustbenektelse regulert i straffeloven, og Fuellmich ble i 2022 idømt en bot på  euro for dette.

Referanser 

Tyske advokater
Formidlere av konspirasjonsteorier
Holocaustbenektelse
Personer relatert til covid-19-pandemien
Metropolitan Police Anti-Terrorist Branch

Metropolitan Police Antiterroravdeling (eller SO13 av sin betegnelse) var en avdeling i Specialist Operations (SO) i Londons Metropolitan Police Service, opprettet for å rykke ut til terrorisme i hovedstaden og områdene rundt.

Avdelingen (opprinnelig kjent som The Bomb Squad) ble dannet i januar 1971 å håndtere terrorgruppen Angry Brigade. I løpet av 1970-tallet bisto den i kampanjen mot IRA, sammen medSpecial Branch og MI5.

I 2005 hadde avdelingen 345 ansatte, og det ble søkt om midler til ytterligere 500. Metropolitan Police Commissioner, Ian Blair, kunngjorde senere samme år at noen av spesialistoperasjonsenhetene skulle "justeres på nytt".

I 2006 ble avdelingen og Special Branch slått sammen, og opprettet en ny enhet, Counter Terrorism Command (SO15).

Notater

Eksterne lenker 

 Metropolitan Police-Counter Terrorism Command
Metropolitan Police Service
Chang Zheng

Chang Zheng (forkortet CZ) er en kinesisk serie med bæreraketter først brukt i 1969 (første vellykkede oppskyting var i 1970). De første versjonene var basert på kinesiske mellomdistanse ballistiske missiler av typen DF-3. Rakettene i serien har kommet i mange varianter og konfigurasjoner, og er per 2022 fortsatt Kinas nasjonale romadministrasjons viktigste bærerakett.

Etymologi: Chang Zheng (kinesisk 长征系列运载火箭) som på norsk betyr Den lange marsjen, referer til en viktig hendelse i den kinesiske borgerkrigen. I engelskspråklige land kalles disse rakettene ofte for Long March (LM), og på tysk Langer Marsch.

Hovedtyper 
CZ-1: Ettrinns bærerakett videreutviklet fra den militære DengFong-3 ballistiske mellomdistanse-raketten.
CZ-2: To- og tretrinns bærerakett som har kommet i mange varianter.
CZ-3: Tretrinns bærerakett.
CZ-4: Tretrinns bærerakett. Først skutt opp i september 1988. CZ-4 bruker konvensjonelt flytende drivstoff.
CZ-5: Tretrinns (CZ-5) og ettrinns (CZ-5B) bærerakett med flytende drivstoff. CZ-5B kan bringe nyttelast på 25 tonn til lav jordbane.
CZ-6: To- og tretrinnsraketter med flytende drivstoff
CZ-7: To- (CZ-7) og tretrinnsraketter (CZ-7A) med flytende drivstoff. Nyttelast: CZ-7: 14 tonn til lav jordbane, (CZ-7A): 7 tonn til geostasjonær bane.
CZ-8: Totrinns rakett med flytende drivstoff. Nyttelast: 5 tonn til solsynkron bane.
CZ-9: 3-trinns rakett med fire hjelperaketter (per 2022 under utvikling)
CZ-11: Firetrinns faststoffrakett for små nyttelaster (0,42 tonn til solsynkron bane)

Referanser

Kilder 
 Encyclopedia Britannica: Long March Besøkt 6. november 2022
 Encyclopedia Astronautica: Index:C Besøkt 6. november 2022
 Space: Science & Technology: Prospects for the Future Development of China’s Space Transportation System (av Xiaojun Wang, publisert 29. juni 2021) Besøkt 8. november 2022

Romraketter
Kinesisk romfart
Ingunn Huse

Ingunn Huse (født 1969) er en norsk bueskytter som representerer Harøy Bogeskytarlag.

Hun vant tre NM-gull og åtte NM-medaljer i perioden 2016–2022.

Medaljer i norske mesterskap

Referanser 

Norske bueskyttere
Fødselsdato ikke oppgitt
Kastanjemannen

Kastanjemannen (orig. Kastanjemanden) er en dansk kriminalserie fra 2021, skapt av Søren Sveistrup og basert på Sveistrups roman av samme navn for Netflix. Serien er skrevet av Sveistrup, Dorte Warnøe Høgh, David Sandreuter og regissert av Kasper Barfoed og Mikkel Serup. Produsenter for serien var Stine Meldgaard Madsen og Morten Kjems Hytten Juhl. Den består av seks avsnitt av cirka 55 minutters varighet.

Serien følger de to etterforskerne Thulin og Hess som prøver å oppklare en serie brutale drap på kvinner. Saken har muligens også forbindelse til en mindreårig jentes forsvinning. 

Kastanjemannen hadde internasjonal premiere på Netflix 29. september 2021.

Medvirkende 
 Danica Curcic som Naia Thulin
 Mikkel Boe Følsgaard som Mark Hess
 David Dencik som Simon Genz
 Iben Dorner som Rosa Hartung
 Esben Dalgaard Andersen som Steen Hartung
 Lars Ranthe som Nylander
 Liva Forsberg som Le Thulin
 Louis Næss-Schmidt som Gustav Hartung
 Anders Hove som Aksel
 Ali Kazim som Nehru
 Pernille René som Jessie Kvium

Priser 
Under utdeling av Robertprisen i 2022 vant serien Robertprisen for årets TV-serie. I tillegg mottok Danica Curcic Robertprisen for årets kvinnelige hovedrolle – TV-serie, David Dencik Robertprisen for årets mannlige birolle – TV-serie og Iben Dorner Robertprisen for årets kvinnelige birolle – TV-serie.

Referanser

Eksterne lenker 
 

Danske TV-serier fra 2020-årene
Danske krimserier
Netflix-serier
Robertprisen for årets TV-serie
Alexandra Henrion-Caude

Alexandra Henrion-Caude (født 16. oktober 1969 i Warwick i England) er en fransk-britisk genetiker. Hun har en doktorgrad i genetikk fra Université Paris-Diderot.

Henrion-Caude er mest kjent for sin motstand mot håndteringen av covid-19-pandemien der hun har fremsatt en rekke kontroversielle påstander om pandemien og tiltakene. Franske medier har beskrevet henne som en konspirasjonsteoretiker. Hun deltok i den franske dokumentaren Hold-up i 2020 som har blitt kritisert for et stort antall feilaktige påstander om covid-19.

Hun har også engasjert seg i aktivisme i Canada som en del av ekspertutvalget i organisasjonen Foundation for the Defence of the Rights and Freedoms of the People (FDDLP).

Referanser 

Franske forskere
Britiske forskere
Genetikere
Vaksinemotstandere
Personer relatert til covid-19-pandemien
Dampradioen (pris)

Dampradioens pris, også kalt NRK Dampradioens gullnål eller bare Dampradioen, er betegnelsen på en hederspris utdelt av Norsk Rikskringkasting (NRK) til medarbeidere som gjennom mange år har lagt ned en særlig innsats for mediebedriften.

Navnet 
Betegnelsen «Dampradioen» er en oversettelse av det britiske «steam radio», og ble opprinnelig benyttet som en spøkefull omtale av radiomediet som mange opplevde som gammeldags og akterutseilt i en tid da fjernsynsmediet var nytt og spennende – som en parallell til at damplokomotivene ble erstattet med moderne, elektriske lokomotiver.

I Norge ble begrepet «dampradioen» også brukt om (virksomheten til) den første norske radiostasjonen, som var i virksomhet i flere år før NRK ble etablert; blant andre radioveteranen Arthur Klæbo benyttet betegnelsen på den måten, og hadde lite til overs for at NRK adopterte begrepet som navn på et av NRK Radios underholdningsprogram på 1950- og 1960-tallet.

Mottagere (utvalg) 

 1998: Odd Børretzen
 2000: Olga Meyer
 ?: Jahn Otto Johansen
 ?: Merete Lie Hoel

Referanser

Eksterne lenker 

NRK
Norske priser
Connect Bus

Connect Bus AS er et norsk busskonsern eid av det amerikanske pengefondet CBRE Investment Management. Konsernet omfatter de norske busselskapene Norgesbuss, Sørlandsruta, Torghatten Buss og Trønderbilene, og de svenske busselskapene Connect Bus Sverige (tidligere Sandarna Transporter og Söne Buss), KarlssonBuss og Trönderbilene (datterselskap av Trønderbilene). I tillegg eier konsernet 50 % av Firda Billag Buss og flere buss- og tungbilverksteder. Per november 2022 har de fleste selskapene beholdt sine opprinnelige juridiske navn, men profileres og markedsføres under navnet Connect Bus.

CBRE startet oppkjøpene med svenske KarlssonBuss i januar 2021, bussvirksomheten i det norske Torghattenkonsernet i september, og svenske Connect Bus i oktober. Sistnevnte selskap oppstod i 2019 ved å samle selskapene Sandarna Transporter, Söne Buss og Söne Trafik. Våren 2022 lanserte konsernet Connect Bus som det nye navnet på all virksomheten i konsernet, men med en annen logo og profilering enn i det opprinnelige svenske selskapet.

Referanser

Eksterne lenker 
 

Selskaper etablert i 2021
Norske busselskaper
Næringsliv i Nordre Follo
Line Christiansen

Line Christiansen (født 1968) er en norsk bueskytter som representerer Moss Bueskyttere.

Hun vant tre NM-gull og to NM-bronse i perioden 2019–2022.

Medaljer i norske mesterskap

Referanser 

Norske bueskyttere
Fødselsdato ikke oppgitt
Louis Fouché

Louis Fouché (født 23. januar 1979) er en fransk anestesilege som inntil høsten 2021 arbeidet ved Hôpital de la Conception i Marseille. Han måtte forlate sin stilling grunnet offentlige uttalelser som ledelsen mente var i strid med etiske og vitenskapelige prinsipper.

Fouché har stilt seg kritisk til Frankrikes håndtering av covid-19-pandemien, og han har etablert oragnisasjonen Réinfo Covid som har spredt konspirasjonsteorier og vaksineskepsis. Organisasjonen har også fått fotfeste i den fransktalende delen av Canada.

Referanser 

Franske leger
Vaksinemotstandere
Personer relatert til covid-19-pandemien
Audrey Dembele

Audrey Dembele (født 10. mars 2001 i Paris) er en fransk profesjonell håndballspiller, som spiller for den franske klubben  og det franske håndballandslaget.

Hun ble tatt ut i 20-mannstroppen til Olivier Krumbholz foran Håndball-EM 2022.

Referanser

Eksterne lenker 
 
 

Franske håndballspillere
Spillere i Håndball-EM 2022 for kvinner
Håndballspillere for ESBF Besançon
Håndballspillere for Metz Handball
Personer fra Paris
Mikkel Serup

Mikkel Serup (født 1973) er en dansk regissør og manusforfatter. Han ble utdannet fra Den Danske Filmskole i 2003 og har siden regissert flere danske filmer og avsnitt av TV-serier.

Filmografi (utvalg)  
 2008: Sommer (regi) 
 2008: Maj & Charlie (regi) 
 2009: Livvaktene (regi) 
 2012: Forbrytelsen III (regi) 
 2014: Klassefesten 2: Begravelsen (regi) 
 2017: Den bedste mand  (manus og regi) 
 2021: Kastanjemannen (regi)

Priser 
Serup har vunnet Robertprisen for årets TV-serie to ganger; første gang i 2013 for Forbrytelsen III og andre gang i 2022 for Kastanjemannen.

Noter

Referanser

Eksterne lenker 
 

Danske regissører
Danske manusforfattere
Robertprisen for årets TV-serie
Personer fra Aarhus
Aseem Malhotra

Aseem Malhotra (født 1977) er en britisk kardiolog og forfatter.

I 2016 ble Malhotra inkludert på listen over The Times' liste over de 500 mest inflytelsesrike personene i Storbritannia.

Malhotra har tatt til orde for å endre kostholdsanbefalinger til å inneholde mindre karbohydrater og mer fett. Han er en av forfatterne av boken The Pioppi Diet som beskriver en lavkarbodiett. Han har fått kritikk fra andre kardiologer for å anbefale mer mettet fett som en del av kostholdet, da det rådende vitenskapelige synet er at dette fører til økt risiko for hjerte- og karsykdommer. Tilsvarende har han fått kritikk for å fraråde bruk av statiner for å senke kolesterolnivået.

Han har markert seg som en motstander av bruk av covid-vaksiner basert på mRNA, og har hevdet at disse gir risiko for alvorlige komplikasjoner. Han har derimot anbefalt sin egen diett som en måte å øke motstandskraften mot viruset. Eksperter har tilbakevist påstandene.

Referanser

Eksterne lenker 
 
 

Britiske leger
Britiske forfattere
Britiske vaksinemotstandere
Personer relatert til covid-19-pandemien
Christian Perronne

Christian Perronne (født 19. mars 1955) er en fransk lege som har spesialisert seg på smittsomme og tropiske sykdommer. Han har vært direktør for den franske kommisjonen for smittsomme sykdommer i 15 år.

I behandling av flåttbårne sykdommer har Perronne forholdt seg til retningslinjene til den amerikanske interesseorganisjonen International Lyme And Associated Diseases Society (ILADS). Dette går blant annet ut på å behandle borreliosepasienter med langvarig antibiotika ut fra en hypotese om at bakteriene kan overleve standard antibiotikakurer. 

Han er kjent for sine kontroversielle posisjoner om borreliose, så vel som sin støtte til behandlingen som professor Didier Raoult tok til orde for under Covid-19-pandemien. Diagnostikken og behandlingen er kontroversiell og har ført til at han har blitt ekskludert fra den franske foreningen mot flåttbårne sykdommer (FFMVT). Perronne har også hevdet at oppblomstringen av flåttbårne sykdommer skyldes en hemmelig operasjon ved avslutningen av andre verdenskrig som en del av Operasjon Paperclip.

Under covid-19-pandemien har Perronne markert seg med uttalelser som går mot de offisielle rådene om smittevern og vaksinasjon. Han har tatt til orde for bruk av hydroksyklorokin i behandling av covid-19. Han var en av grunnleggerne av organisasjonen BonSens som har forfektet en lang rekke konspirasjonsteorier om pandemien.

Referanser 

Franske leger
Personer innen alternativ behandling 
Vaksinemotstandere
Personer relatert til covid-19-pandemien